ตลาดหุ้นเอเชียเช้านี้สดใส นลท.จับตาผลเจรจาการค้าสหรัฐ-จีนใกล้ชิด
ตลาดหุ้นเอเชียเช้านี้สดใส นลท.จับตาผลเจรจาการค้าสหรัฐ-จีนใกล้ชิด
ตลาดหุ้นเอเชียเช้านี้สดใส นลท.จับตาผลเจรจาการค้าสหรัฐ-จีนใกล้ชิด
15 พ.ค. 2562

ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดดีดตัวขึ้นกว่า 200 จุดเมื่อคืน เนื่องจากนักลงทุนเข้าช้อนซื้อเก็งกำไรหลังจากตลาดร่วงลงอย่างหนักเมื่อวันจันทร์ที่ผ่านมา ขณะเดียวกัน นักลงทุนยังคงจับตาความคืบหน้าในการแก้ไขความขัดแย้งทางการค้าระหว่างสหรัฐกับจีน โดยล่าสุดประธานาธิบดีโดนัลด์ ทรัมป์ ระบุว่า สหรัฐกำลังอยู่ในสถานะที่ดีขึ้นในการทำข้อตกลงกับจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,112.85 จุด เพิ่มขึ้น 45.62 จุด, +0.22%
ดัชนี SSE Composite ตลาดหุ้นจีนเปิดวันนี้ที่ 2,902.64 จุด เพิ่มขึ้น 19.03 จุด, +0.66%
ดัชนี HSI ตลาดหุ้นฮ่องกงเปิดวันนี้ที่ 28,171.32 จุด เพิ่มขึ้น 49.30 จุด, +0.18%
ดัชนี TAIEX ตลาดหุ้นไต้หวันเปิดวันนี้ที่ 10,535.24 จุด เพิ่มขึ้น 15.99 จุด, +0.15%
ดัชนี KOSPI ตลาดหุ้นเกาหลีใต้เปิดวันนี้ที่ 2,081.92 จุด เพิ่มขึ้น 0.08 จุด, +0.00%
ดัชนี FTSE STI ตลาดหุ้นสิงคโปร์เปิดวันนี้ที่ 3,218.51 จุด ลดลง 5.20 จุด, -0.16%
ดัชนี FBMKLCI ตลาดหุ้นมาเลเซียเปิดวันนี้ที่ 1,601.43 จุด เพิ่มขึ้น 2.24 จุด, +0.14%
ด้านปธน.ทรัมป์ ทวีตข้อความล่าสุดว่า จะต้องใช้เวลาอีก 3-4 สัปดาห์จึงจะทราบว่าการเจรจาการค้าระหว่างสหรัฐกับจีนประสบความสำเร็จหรือไม่ พร้อมระบุว่าสหรัฐกำลังอยู่ในสถานะที่ดีขึ้นในการทำข้อตกลงกับจีน ขณะที่เม็ดเงินหลายพันล้านดอลลาร์กำลังไหลกลับสู่สหรัฐ และการจ้างงานกำลังกลับสู่สหรัฐเช่นกัน
นอกจากนี้ ปธน.ทรัมป์กล่าวว่า เขายังคงมีความเคารพและมีมิตรภาพอย่างไม่จำกัดต่อปธน.สี จิ้นผิง แต่ย้ำว่าข้อตกลงที่เกิดขึ้นจะต้องเป็นข้อตกลงที่ดีที่สุดสำหรับสหรัฐ